70-годишен японец кръстосва морета с джет
Публикувано на: 02.02.2009 13:01:16
Японците са всеобщо известни със своя приключенски дух. Поредното доказателство за това е 70-годишният пенсионер Кадзухико Ито, който успя да измине разстоянието от Япония до Южна Корея на воден джет, като за прекосяването на 200-те километра са му били необходими 9 часа.
Старият приключенец е порил вълните със своя джет Yamaha VX Cruiser, като през цялото време е бил придружаван от лодка с навигатор, който да го насочва и евентуално да го спасява ако се наложи.
Г-н Ито сподели, че основната причина да предприеме това пътешествие е желанието му да докаже, че дори и на 70 години хората не губят приключенския си дух. В момента той работи в болница, където се грижи както за по-стари, така и за по-млади от него хора.
Кадзухико се е качил за първи път на аквабайк на 60 годишна възраст и веднага се е влюбил във водната машина. Той е имал на разположение 10 години, за да добие опита необходим му да прекоси морето между Япония и Южна Корея.
Според възрастния японец, най-добрият джет е Yamaha VX Cruiser, тъй като е лесен за управление и е много маневрен. Машината е с 1 052-кубиков двигател и тегло 325кг., а габаритите и са 3,27м. дължина, 1,17м. широчина и 1,15м. височина.
Галерия Стар пътешественик
Тагове: Япония, Южна Корея, Азия, Yamaha, пътешествия
Бразилия Сингапур Онтарио Египет Галешняк Велико Търново Индия Шри Ланка Трансилвания Португалия Hilton Океания Бордо Сигирия SPA Мумбай Килиманджаро Малага Лисабон град Ур